ฆ่ามด กีดขวางมด สังเกตมด ป้องกันไม่ให้มดกลับมา
มดงาน (ที่เห็นอยู่ในครัว) เป็นมดที่จะทำหน้าที่นำอาหารกลับรังเพื่อเอาไปให้กองทัพของมัน ให้วางตัวแทนเหยื่อมดไว้ในบ้านบริเวณที่คุณเห็นมดมากที่สุด คือเรียงจานเล็กๆ ที่ใส่พวกอาหารที่มีน้ำตาลลงไป (อย่างน้ำผึ้ง น้ำเชื่อม แยม ฯลฯ) และอาหารทอด (อย่างเฟรนช์ฟรายหรือไก่ทอด) ดูว่ามดชอบกินอะไรมากที่สุด โดยไม่จำเป็นต้องวางเอาไว้นานเพื่อรู้ผล  ความชอบของมดอาจเปลี่ยนไปขึ้นอยู่กับเวลา ฉะนั้นการวางตัวแทนเหยื่อก่อนถือว่าเป็นความคิดที่ดี เพื่อที่คุณจะได้รู้ว่ามดชอบกินอะไร และซื้อเหยื่อมดที่มีรสชาติคล้ายกับสิ่งนั้นมาใช้ ไม่ได้จำเป็นต้องใช้ตัวแทนเหยื่อมดเสมอไป แต่มันจะช่วยจำกัดวงให้แคบลงมาว่าคุณควรใช้เหยื่อชนิดใดก็เท่านั้น ถ้ายังไม่มั่นใจก็ให้ซื้อเหยื่อแบบสำหรับมดที่ชอบทั้งของหวานและของอร่อยด้วยกันทั้งคู่เลย เหยื่อพิษสำหรับมดนี้มีทั้งแบบของแข็งและของเหลว แต่ถ้ามดชอบของหวานมากกว่า ของเหลวก็เหมือนจะได้ผลมากกว่านะ หลังจากที่วางเหยื่อตามความชอบของมดแล้ว คุณก็จะเห็นว่ามีมดเพิ่มจำนวนขึ้นรอบๆ บ้านของคุณ นั่นก็เพราะเหยื่อมันล่อให้มดมาหานั่นเอง แบบนั้นแหละที่คุณต้องการ เพราะยิ่งมีมดมารุมเหยื่อเท่าไร มันก็จะยิ่งเอากลับรังไปฆ่ามดตัวอื่นในรังได้มากเท่านั้น  จำไว้ว่าการวางเหยื่ออาจต้องใช้เวลาเสียหน่อย เพราะวิธีนี้ไม่ใช่แค่ฆ่ามดที่เข้ามาในบ้านของคุณ แต่เป็นการฆ่ามด‘’’หลายต่อหลายรุ่น’’’ด้วยกัน รวมไปถึงมดโตเต็มวัย ดักแด้ของมัน (มดที่ยังอยู่ในระยะดักแด้) ตัวอ่อน รวมถึงไข่ด้วย ซึ่งวิธีนี้จะใช้เวลาตั้งแต่ประมาณสองสามวันไปถึงหนึ่งสัปดาห์ถึงจะได้ผล  ขณะที่ใช้เหยื่อล่อมด ก็ควรกำจัดเศษอาหารอื่นๆ ด้วยนะ จะต้องไม่มีแหล่งอาหารอื่นที่มาโน้มน้าวให้มดไปหาแทนที่จะเป็นเหยื่อ คุณต้องใช้เฉพาะเหยื่อที่เป็นพิษให้มดกินเท่านั้น แล้วก็อย่าไปกวนเหยื่อหรือมดขณะที่มดเริ่มกินมันเข้าไปล่ะ  ถ้าหลังจากวางเหยื่อไว้สองสัปดาห์ผ่านไปแล้วมดยังมาอยู่อีก ให้เปลี่ยนชนิดเหยื่อที่ใช้อยู่ได้เลย มันไม่ได้ประสิทธิภาพอย่างแน่นอน หรือไม่ก็ไม่มีประสิทธิภาพอย่างที่มันควรจะเป็น ผสมกรดบอริก 1 ช้อนโต๊ะเข้ากับน้ำเชื่อม 1 ช้อนโต๊ะ (หรือของหวานที่มีลักษณะเหนียวหนืดอื่นๆ เช่น น้ำผึ้งหรือแยม ฯลฯ ก็ได้) ทาส่วนผสมลงบนขนมปังหรือขนมปังกรอบ จากนั้นเจาะรูในกล่องกระดาษ แล้ววางอาหารพร้อมเหยื่อเอาไว้กลางกล่อง ก็เหมือนกับเหยื่อมดที่ซื้อมาจากร้านนั่นแหละ ที่กลิ่นของอาหารจะทำให้มดเข้ามาหาเหยื่อ และกรดบอริกก็จะกำจัดมดที่เหลือในรังเมื่อมดนำ“อาหาร”กลับไปที่รัง  ทิ้งกับดักเอาไว้ในตอนกลางคืน เพราะมันเป็นเวลาที่มดจะออกหาอาหาร กำจัดรังที่แหล่งของมันเลย ถ้าคุณเจอรังมด ให้กำจัดมันด้วยการฆ่าทั้งรังเลย โดยฉีดยาฆ่าแมลงที่มีส่วนผสมของไบเฟนทรินเป็นส่วนผสมหลักลงบนรังและบริเวณใกล้ๆ รัง คุณอาจจำเป็นต้องโทรหาบริษัทกำจัดแมลงเพื่อให้เขาใช้วิธีของเขาในการกำจัดมด ถ้าหากว่าวิธีของคุณมันไม่ได้ผล บริษัทกำจัดแมลงที่เชี่ยวชาญจะสามารถหาทางเข้าของมันได้ และอาจสามารถระบุถึงรังมันได้ด้วย ดังนั้นจึงให้ข้อมูลเชิงลึกที่เป็นประโยชน์และวิธีแก้ปัญหาเรื่องมดได้ดีกว่านั่นเอง แม้ว่าคุณจะเห็นมดแค่ตัวเดียว แต่ก็มีโอกาสจะเห็นได้มากกว่านั้นในภายหลัง นั่นก็เพราะมดจะทิ้งกลิ่นเอาไว้ทุกที่ที่มันไป และเมื่อมดตัวอื่นได้กลิ่น มันก็จะตามมาไงล่ะ ถ้าแค่ถูหรือกวาดพื้นมันก็ไม่พอจะกำจัดกลิ่นนั้นได้หรอก เพราะกลิ่นตามทางนั้นเป็นกลิ่นฟีโรโมน ไม่สามารถกวาดออกไปได้ มันต้องใช้ผลิตภัณฑ์ฆ่าเชื้อในการทำความสะอาดแทน โดยผสมน้ำส้มสายชูครึ่งหนึ่งกับน้ำเปล่าครึ่งหนึ่งในขวดสเปรย์ แล้วฉีดให้ทั่วครัว ให้ฉีดตรงที่คุณเคยเห็นว่ามดไต่อยู่บริเวณนั้นๆ มาก่อน   จำไว้ว่าส่วนผสมนี้ไม่ได้มีไว้ฆ่ามดที่อยู่ในบ้านคุณ มันแค่ใช้ลบรอยกลิ่นของพวกมัน ฉะนั้นมดที่อยู่นอกบ้านจึงไม่สามารถตามฟีโรโมนเข้ามาข้างในได้นั่นเอง คุณสามารถใช้น้ำยาฟอกขาวแทนน้ำส้มสายชูเพื่อทำสารละลายใส่ขวดสเปรย์ได้เช่นกัน สิ่งสำคัญที่สุดของส่วนผสมคือน้ำยาทำความสะอาดที่ไว้ฆ่าเชื้อได้เพื่อลบรอยกลิ่นนั่นเอง เติมน้ำยาล้างมือ 1 ฝาผสมกับน้ำลงในขวดสเปรย์ เขย่าให้น้ำยากับน้ำเข้ากัน จากนั้นฉีดบริเวณที่คุณเห็นมดในครัว รอไป 5 นาที ก่อนจะเช็ดออก เพราะพอมดหยุดเดินแล้วมันจะเช็ดออกง่ายกว่ามาก  สามารถใช้สบู่ก้อนได้เช่นกัน โดยให้ขูดสบู่ก้อนออกมาสักประมาณ 20 กรัม แล้วเติมน้ำลงไปอีกสักลิตรหนึ่ง จากนั้นนำไปเวฟให้เศษสบู่ละลาย จากนั้นก็เทใส่ขวดสเปรย์  วิธีนี้ปลอดภัยกับเด็กและสัตว์เลี้ยง เพราะมันไม่มีส่วนผสมของยาฆ่าแมลง และสามารถใช้ไล่แมลงในสวนได้อีกด้วย ผสมน้ำเลมอน 1 ถ้วยเข้ากับน้ำอุ่น 4 ถ้วยในภาชนะใบใหญ่ จากนั้นใช้ผ้าเช็ดทำความสะอาดจุ่มส่วนผสม แล้วเอามาเช็ดเคาน์เตอร์ในห้องครัว ด้านในตู้กับข้าว บนตู้เย็น รอบๆ หน้าต่างห้องครัว และบริเวณใดๆ ก็ตามที่มดไต่อยู่ในครัวของคุณ  กลิ่นของซิตรัสจะไล่มดไปได้ เปลือกส้มและเปลือกแตงกวาก็สามารถใช้ไล่ได้เช่นกัน คุณสามารถใช้ส่วนผสมนี้ในการถูพื้นได้เช่นกัน แต่ให้ถูบริเวณพื้น ซึ่งเป็นที่ที่มดชอบใช้เข้ามาในบ้านให้มากเป็นพิเศษล่ะ โรยผงซินนาม่อนบริเวณที่มดสามารถเข้ามาได้ (หน้าต่าง ประตู ฯลฯ) และโรยบริเวณขอบเคาน์เตอร์ห้องครัว รวมถึงบริเวณที่พบมดบ่อยๆ ด้วย กลิ่นของซินนาม่อนสามารถไล่มดไปได้ แต่มันก็จะทำให้ห้องครัวมีกลิ่นฉุนๆ แบบนี้เช่นกัน คุณยังสามารถใช้เครื่องเทศและสมุนไพรดังต่อไปนี้ไล่มดได้ด้วยนะ  พริกไทยดำป่น พริกป่นคาแยน พริกป่น กานพลู กระเทียม ใบกระวาน ใบมินต์ ใบกะเพรา สังเกตรอบๆ ครัวว่าเห็นมดตรงไหนมากที่สุด ถ้าคุณมักจะเห็นมดในที่ที่มีขนาดเล็กๆ อย่างมุมห้องครัว รอยแตกเล็กๆ บนกำแพง ขอบของพื้นและชั้นวางของ หรือตามแนวหน้าต่าง ก็ให้ใช้ดินเบากับบริเวณนั้นซะ เมื่อใช้ดินเบาแล้ว ให้ดูว่ามดหยุดเข้าบ้านคุณแล้วหรือเจอทางเข้าอื่นอีก ถ้าจำเป็นก็ให้ใช้ดินเบากับทางเข้าใหม่นั่นอีก หลังจากผ่านไปหนึ่งเดือน ให้ทำความสะอาดที่ที่คุณใส่ดินเบาเอาไว้ แล้วใช้อีกถ้าหากว่ามันยังไม่หายไป ใช้วิธีนี้หากมดเดินในที่ที่กว้างกว่า เป็นพื้นที่เป็นแนวราบ แทนที่จะเดินตามขอบมุมหรือรอยแตกในครัว ถ้ามันเดินตามกำแพงของคุณอยู่ ก็ควรใช้ดินเบาแบบเปียกแทน ทำตามคำแนะนำบนฉลากขวดสเปรย์ แล้วใช้สเปรย์ฉีดบริเวณกว้างที่เห็นมดเดิน อย่างเช่น กำแพง  จากนั้นก็ทำเหมือนเดิม ให้พยายามตามทางมดไปแล้วดูว่ามันเลิกเข้ามาในบ้านแล้วหรือเจอทางอื่นหรือยัง ถ้าผ่านไปเดือนนึงหลังจากใช้ดินเบาเปียกแล้วมดยังอยู่ ก็ให้ฉีดเพิ่มไปอีก ดินเบาจะใช้ไม่ได้ผลตอนที่มันเปียก แต่มันจะได้ผลตอนที่น้ำระเหยออกไปและดินก็แห้งตัว เหลือแค่ผงละเอียดเอาไว้เพื่อไล่มด ผงกาแฟ เมล็ดข้าวโพดป่นละเอียด เปลือกแตงกวา ชอล์ก และแป้งเด็กสามารถใช้ไล่มดได้ ให้โรยของเหล่านี้บริเวณที่มดออกมาหาอะไรกิน และลองดูว่าวิธีไหนที่ได้ผลกับบ้านและมดที่อยู่ในบ้านคุณมากกว่ากัน การไล่มดด้วยวิธีนี้ (ใช้เครื่องเทศและอาหารไม่ซ้ำกัน) เป็นขั้นตอนลองผิดลองถูกที่ของอย่างหนึ่งอาจได้ผลกับมดชนิดหนึ่ง แต่ไม่ได้ผลกับอีกชนิดหนึ่ง กลิ่นและส่วนประกอบหลายๆ อย่างของพวกของเหล่านี้เป็นสิ่งที่มดไม่ชอบ และมันยังทำให้มดไม่เข้าใกล้กับบริเวณที่มีหรือถูกปกคลุมด้วยสิ่งเหล่านี้อีกด้วย อุดรอยแตกรอยแยกที่มดสามารถใช้เข้ามาในบ้านได้ด้วยยาแนว รอยแตกเหล่านี้มักจะอยู่บริเวณใกล้ๆ หน้าต่างหรือประตู พออุดยาแนวไปก็จะเป็นการกั้นทางเข้าของหมด ขณะเดียวกัน มันยังช่วยควบคุมอุณหภูมิในบ้านให้ดีขึ้นอีกด้วย  ในการอุดยาแนวที่รูและรอยแตกให้มีประสิทธิภาพ ให้เสียบปลายของที่อุดลงไปในรูหรือรอยแตก แล้วเติมมันลงไปในนั้น เมื่อยาแนวเริ่มค่อยๆ ไหลออกมาจากรูหรือรอยแตก นั่นหมายความว่ารูที่เปิดอยู่ก็จะไม่มีอีกต่อไป วิธีนี้ไร้สารพิษ สามารถใช้ไล่มดได้โดยปลอดภัยต่อเด็กและสัตว์เลี้ยง การระบุสายพันธุ์มดที่อยู่รอบๆ ครัวคุณให้ถูกต้องถือเป็นขั้นแรกที่สำคัญมากๆ ในการแก้ไขปัญหาเรื่องมดเลยนะ นั่นก็เพราะว่ามดมีหลายสายพันธุ์ซึ่งก็จะมีนิสัยและพฤติกรรมที่ต่างกันออกไป ซึ่งจะส่งผลกับวิธีที่จะใช้ไล่มันออกไปด้วย  ดูมดที่อยู่ในครัวแล้วจำลักษณะของมันเอาไว้ ลักษณะที่ใช้ดูก็คือขนาดตัวและสีของมันนั่นเอง มดที่อยู่ในครัวส่วนใหญ่จะมีลักษณะคล้ายกับมดละเอียดหรือมดดำ แต่ก็เป็นไปได้ที่จะเป็นสายพันธุ์ที่ต่างออกไปอีก  เมื่อคุณรู้ลักษณะของมันแล้ว ให้ลองค้นหาทางออนไลน์เพื่อเทียบสายพันธุ์มดให้ถูกต้อง และหาวิธีกำจัดมดชนิดนั้นๆ ที่มีแนะนำเอาไว้ ตามมดที่เข้าอยู่ในบ้านคุณได้สักพักแล้ว และพยายามหาว่ามันเข้ามาทางไหน ดูรอบๆ หน้าต่าง ประตู และรอยแตกบนพื้นในบ้าน และอย่าลืมดูแถวๆ ประตู หน้าต่าง ผนังด้านนอก และตามไฟทางเดินด้านนอกบ้านด้วย ถ้ามีมดเดินผ่านเข้าออกจุดตรงนั้น ให้เน้นทำความสะอาดบริเวณนั้นเพื่อไม่ให้มดผ่านเข้ามาได้อีก เมื่อรู้จักมดและหาทางเข้าได้แล้ว ให้ลองตามทางของมดออกไปนอกบ้าน คุณจะเห็นว่ามันจะเดินไปในทางเดียวกันทั้งหมด นั่นก็เพราะตอนมันเข้ามาในบ้านของคุณ มันจะปล่อยกลิ่นเอาไว้เป็นทางเพื่อให้มดตัวอื่นตามมาได้ รังมดไม่ได้หาง่ายเสมอไป แต่ถ้าคุณเจอบริเวณพื้นที่นั้นแล้ว ก็สามารถฉีดยาฆ่าแมลงลงไป หรือใช้เหยื่อล่อมดวาง เพื่อให้มดในบ้านยกเหยื่อพิษนั่นกลับไปกินที่รัง เพื่อให้มันก็ตายหมดรังเลยก็ได้ ล้างเศษอาหารออกจากจานให้สะอาด ถ้าคุณอยากทิ้งมันเอาไว้ในอ่างข้ามคืน โดยต้องให้แน่ใจว่าไม่มีเศษอาหารใดๆ ที่จะดึงดูดมดเข้ามาในตอนกลางคืนได้หลงเหลืออยู่ พิจารณาที่จะเทน้ำยาฟอกขาวลงไปในท่อระบายน้ำสักหน่อย เพื่อลบล้างกลิ่นของเศษอาหารที่ตกค้างอยู่ มดต้องการเพียงแค่อาหารชิ้นเล็กๆ ก็จะเรียกเพื่อนๆ มาช่วยกันยกกลับรังแล้ว ฉะนั้นให้ทำความสะอาดแม้กระทั่งเศษอาหารเล็กๆ ที่อาจกระจายอยู่บนพื้น และใต้เครื่องครัวที่แอบอยู่ในซอกหลืบก็ได้ กวาดพื้นเพื่อกวาดแหล่งอาหารของมดออกไป แล้วถูพื้นด้วยน้ำยาฟอกครึ่งหนึ่งผสมกับน้ำอีกครึ่งหนึ่ง  และอีกครั้ง สารละลายที่ใช้ถูพื้นอาจใช้เป็นน้ำส้มสายชูผสมกับน้ำอย่างละครึ่งก็ได้ สิ่งที่สำคัญก็คือคุณสมบัติในการทำความสะอาดฆ่าเชื้อเพื่อลบกลิ่นของมดตามทางได้นั่นเอง สามารถฉีดส่วนผสมของน้ำส้มสายชูกับน้ำเปล่าบริเวณชามข้าวสัตว์เลี้ยง เพื่อกันไม่ให้มดเข้าไปหาอาหารในนั้นได้เช่นกัน ก็เหมือนกับการกวาดและถู เพราะการดูดฝุ่นก็ช่วยดูดเศษอาหารที่จะล่อให้มดเข้ามาในบ้านออกไปได้ เป็นวิธีที่สำคัญมากๆ สำหรับบ้านที่ปูพรม เพราะเศษอาหารจะติดพรมได้แน่น เอาออกไปได้ยากกว่า ใช้ถุงขยะที่ทนทาน แล้วนำขยะไปทิ้งให้บ่อยที่สุด เพื่อลดไม่ให้มดเข้ามากินอาหารที่อยู่รอบๆ ถังขยะนั่นเอง  รูขาดบนถุงขยะมักจะทำให้น้ำขยะไหลออกมา และนั่นก็สามารถดึงดูดมดเข้ามาได้นั่นเอง พิจารณาการโปรยเบกกิ้งโซดาเอาไว้ที่ก้นถังขยะ มันจะช่วยทำให้ถังขยะดูสะอาดขึ้น และไล่กลิ่นอาหารออกไป ซึ่งจะเป็นการไล่มดได้
หาเหยื่อมดที่ได้ผลที่สุด. ขอให้อดทนขณะที่มดกินเหยื่อแล้วมันก็จะตายไปเอง. ทำเหยื่อมดด้วยตัวเอง. โทรหาผู้เชี่ยวชาญ ถ้าหากว่าปัญหาเรื่องมดยังไม่หายไปไหน. ลบทางเดินของมด. ไล่มดด้วยน้ำสบู่. ไล่มดด้วยเลมอน. ไล่มดด้วยเครื่องเทศและสมุนไพร. ไล่มดด้วยดินเบาแห้ง. ไล่มดด้วยดินเบาเปียก. ไล่มดด้วยวัสดุทางธรรมชาติอื่นๆ. อุดทางเข้าของมด. ระบุสายพันธุ์มด. หาทางเข้าของมด. หารังมด. คอยทำความสะอาดอ่างล้างจานให้สะอาดและแห้ง. กวาดพื้นและถูพื้นให้บ่อยๆ. ดูดฝุ่นบริเวณที่ใกล้อาหาร. นำขยะไปทิ้งเป็นประจำ.
https://www.wikihow.com/Get-Rid-of-Ants-in-the-Kitchen https://www.wikihow.com/Get-Rid-of-Ants-in-the-Kitchen https://www.wikihow.com/Get-Rid-of-Ants-in-the-Kitchen https://www.wikihow.com/Get-Rid-of-Ants-in-the-Kitchen
Killing The Ants Deterring The Ants Observing The Ants Preventing Ants From Coming Back